- ¿Ta respetándose la toponimia nos DNI? (de nun ser asina ¿por qué?) El padrón usa dende hai unos meses la toponimia oficial, que yá ta recoyida tamién nel Institutu Nacional d'Estadística. La realización de los carnés d'identidá ye un trámite que se fai nes oficines de la Policía Nacional, que nun depende del Conceyu; hasta agora nun me llegaron casos, pero si recurren al padrón o al I.N.E., como deberíen, los carnés habríen salir cola toponimia correcta. Otra cosa ye que faigan les renovaciones sobre los datos que figuren nel carné. El SNL de Siero va ponese en contautu coles dependencies del carné pa comprobalo. Y, por supuestu, ye función nuesa asesorar a cualquier persona que pueda atopar dificultaes nel procesu y nun vea reflexada nel so carné la toponimia oficial a tolos efeutos.